A group of people standing in front of a building

Description automatically generated

Tehnologija je uvijek predstavljala srce naše kompanije. Još od naših početaka 1975. godine, stvaramo rješenja koja utječu na živote ljudi, koja njihovo radno i životno okruženje čini zdravijim i sigurnijim, a njihovu budućnost jačom.

Danas ponosno možemo reći da smo jedan od globalnih lidera u rješenjima za HVAC i čiste prostore. Nudimo projekte po principu "ključ u ruke" za neke od najnaprednijih industrija u svijetu - od biofarmaceutike i zdravstvene industrije pa do mikroelektronike.

Pozivamo te da se pridružiš na putovanju, s našim internacionalnim, brzorastućim i uspješnim timom na poziciji:

**Razvojni inženjer za proizvodne tehnologije (m/ž)**

**Što ćeš raditi?**

* Kroz program mentorstva sudjelovati na razvojnim projektima koji će se zatim implementirati u našoj proizvodnji
* Surađivati s timom stručnjaka različitih profila (konstruiranje, automatizacija, robotika, etc.)
* Razvijati specijalne strojeve, uređaje i proizvodne linije, što podrazumijeva:
  + Analizirati postojeće proizvodne procese u vlastitoj proizvodnji te standardiziranim metodama definirati potencijalne razvojne projekte
  + Koncipirati potencijalna rješenja, procijeniti rizike te ih validirati kroz testove
  + Konstruirati model stroja ili uređaja koristeći 3D alate
  + Razrađivati tehnološki proces
  + Dimenzionirati aktuatore
  + Izrađivati tehnološku dokumentaciju i održavati istu ažurnom koristeći pritom naše PDM/PLM alate
  + Pratiti tijek sklapanja

**Od tebe, našeg novog kolege/ice očekujemo:**

* Inženjer si strojarstva, pri čemu prednost imaju diplomanti proizvodnog smjera, konstrukcijskog smjera te mehatronike i robotike
* Upoznat si s radom u 2D razvojnim alatima (AutoCAD, itd.) i s modeliranjem u 3D CAD alatima (Solidworks, Inventor itd.)
* Poznaješ proizvodne tehnologije
* Aktivno se služiš engleskim jezikom

**Što možeš očekivati ako nam se pridružiš?**

* Jasne ciljeve i razrađeno uvođenje u rad uz mentorstvo
* Aktivno učenje kroz praksu i upoznavanje s novim tehnologijama
* Rad u mladom, poticajnom, kreativnom i interdisciplinarnom timu
* Rad i stjecanje iskustva na velikom broju raznovrsnih i zanimljivih projekata

Prijaviti se možete na mail [hr@klimaoprema.com](mailto:hr@klimaoprema.com).

Naviknuti smo svaki izazov pretvoriti u uspjeh, i motivirani smo izjavom:  
**Učini nemoguće s nama!**

Ako si osjetio povezanost sa svim pročitanim, javi nam se što prije, jedva čekamo da te upoznamo!

A black and blue rectangle

Description automatically generated